《贾太傅祠》
清代·查嗣瑮

陈书痛比秦庭哭，作赋情同楚奏哀。已遣长沙忧不返，如何宣室召空回？

身逢明主犹嗟命，天夺中年亦忌才。此日题诗还下拜，也如君吊屈原来。

作者简介：（1652—1733，一作1653—1734） 清浙江海宁人，字德尹，号查浦。康熙三十九年进士。官至侍讲。以弟查嗣庭文字狱事谪戍陕西，死于戍所。诗比兄查慎行较逊，而亦有可观。有《查浦诗钞》、《查浦辑闻》等。